Gestruktureerde LLM in Arbeidsreg | Postgraduate Studies | Regte | NWU | Noordwes-Universiteit
Die LLM-program in Arbeidsreg stel studente in staat om die jongste en relevante kennis oor Suid-Afrikaanse arbeidsreg te verkry en gee aan hulle die instrumente om komplekse arbeidsregkwessies in die praktyk op te los. Hierdie program is dus ideaal vir diegene wat tans arbeidsreg beoefen en op hoogte van sake wil bly, of wat aan die begin van hulle regsloopbaan staan en in die nabye toekoms arbeidsregpraktisyns wil word. Dit is egter ook ’n waardevolle graad vir enigiemand wat ’n werknemer of werkgewer is – kennis, begrip en respek vir die arbeidsreg is die sleutel tot gesonde arbeidsverhoudinge.
Ons doel is om ’n omvattende program aan te bied wat die belangrikste aspekte van die arbeidsreg dek.’n Wye verskeidenheid tersaaklike onderwerpe word deur die program gedek, insluitend die partye betrokke by die individuele diensverhouding, arbeidsmakelaars, afdankings, onbillike arbeidspraktyke, basiese diensvoorwaardes, diskriminasie, kollektiewe bedinging, geskilbeslegting, beroepsgesondheid en veiligheid en maatskaplike sekerheid – alles teen die agtergrond van die jongste verwikkelinge in wetgewing. Aangesien Suid-Afrika ’n lidstaat van die Internasionale Arbeidsorganisasie is en die wêreldwye arbeidstandaarde moet nakom wat die ILO in sy konvensies en aanbevelings voorstel, is ’n internasionale en vergelykende arbeidsregmodule ook by die program ingesluit. Hierdie module gee aan die student insig in Suid-Afrika se internasionale verpligtinge op hierdie gebied.
Tydens seminare en in opdragte kom studente te staan voor praktiese arbeidskwessies en die jongste regspraak in ’n poging om hulle vaardighede en kritiese denk- en probleemoplossingsvermoëns te ontwikkel. Om die nodige leiding te verskaf, word die vier modules in hierdie program deur ’n verskeidenheid akademici en arbeidsregpraktisyns aangebied – almal kundiges op die gebied en met jare se ervaring.
In ’n arbeidsmark wat voortdurend verander, die ekonomie wat wissel en met die bewustheid van die beginsel van behoorlike werk soos deur die ILO vasgestel wat vinnig groei, is dit van onmeetbare waarde om ’n grondige kennis van die Suid-Afrikaanse arbeidsreg en die toepassing daarvan te hê.
Programleier: Me Estie Gresse
Samestelling van kurrikulum – LLM Arbeidsreg
KODE: 6CP P01, R801M / R801P
KAMPUS: MAFIKENG, (ENGLISH), POTCHEFSTROOM (ENGLISH)
Die program behels die volgende verpligte modules:
Dr A Botes
Kollektiewe Arbeidsreg en Geskibeslegting Mr RW Nkhumise
Volke- en Vergelykende Arbeidsreg
Prof H Chitimira
Sosiale Sekerheid, Beroepsbesigheid en Veiligheidsreg
Prof MP Olivier
Krediet totaal vir modules
Totale krediete vir die program
Seminaarprogram 2020 (Laai af)